[{"text_idx": "#000006", "text": "\u201eKahepa\u0308evane ettevalmistav laager oli esmakordne,\u201c so\u0303nas Eesti U14 koondise peatreener Ott Ahonen Tennisnetile. \u201ePeamine eesma\u0308rk oli noori tulevikutegijaid ette valmistada Riga Openiks ning sellele ja\u0308rgnevaks Liepaja turniiriks. Laager sisaldas kaks pa\u0308eva treeninguid ning koos olemist ja omavahelisi lahinguid, koos so\u0303itsime ka eribussiga Riiga. Lisaks ma\u0308ngulisele ettevalmistamisele soovisime tekitada ma\u0308ngijates emotsionaalset u\u0308htekuuluvustunnet,\u201c ra\u0308a\u0308kis Ahonen."}, {"text_idx": "#000007", "text": "Riga Openil u\u0308kiskma\u0308ngudes siiski loodetult ei la\u0308inud. Enamikes tasava\u0308gistes ma\u0308ngudes ja\u0308id meie noored vastastele alla. Nikita Smirnov kaotas kohe avaringis Poola poisile Vincent Fletcherile kolmes setis 6:4, 3:6, 3:6, Luukas Raudkivi ja\u0308i kolmetunnises lahingus alla Briti ma\u0308ngijale Samuel Zlotnikile 5:7, 6:7 (9), omades seejuures teises setis kaht settpalli. Kristofer Karis ei suutnud vo\u0303ita vo\u0303idetavat kohtumist Saksa poisi Philip Chanbouri vastu 4:6, 4:6 ning Edwin Averjanov ja\u0308i teise asetusena pa\u0308rast kaht \u201ekohustuslikku vo\u0303itu\u201c alla Rootsi noorma\u0308ngijale Maximillian Schlawitzile 6:1, 1:6, 3:6."}, {"text_idx": "#000008", "text": "Ahonen u\u0308tles, et paar head vo\u0303itu ikkagi eestlased said: \u201cKaspar Jaani alistas esimeses ringis itaallase Tommaso Pelliciari kolmes tasava\u0308gises setis 5:7, 6:3, 7:6 (5) ning Jasmine Shein oli samuti tubli, kui vo\u0303itles avaringi kohtumises kolmes setis vo\u0303idu va\u0308lja. Kuid jah, kahjuks sellised 50-50 vo\u0303imalustega mats\u030cid la\u0308ksid seekord vastastele.\u201c"}, {"text_idx": "#000012", "text": "Turniiril oli teisena asetatud Eesti paar Raudkivi/Smirnov, kuid viimasel lo\u0303i enne kohtumist va\u0308lja varasem vigastus, misto\u0303ttu tuli anda juba avaringis loobumisvo\u0303it. Smirnov on ennast maha vo\u0303tnud ka kahelt ja\u0308rgnevalt turniirilt Liepajas ning Tallinnas Tondirabas. Tennisnet soovib Nikitale peatset tervenemist ja loodab, et Tartu poiss saab peagi reketi ka\u0308tte vo\u0303tta."}]